EIC แจงข่าวผู้ถือหุ้นใหญ่เตรียมประกาศทำ tender offer 100%
EIC แจงข่าวลือ “นายบี เตชะอุบล” ผู้ถือหุ้นใหญ่เตรียมซื้อหุ้น EIC ทั้งหมด ที่ราคาไม่ต่ำกว่า 4 บ. จากที่ถืออยู่ 30% ไม่เป็นความจริง
17 ส.ค. 2558

บริษัท อุตสาหกรรม อีเล็คโทรนิคส์ จำกัด (มหาชน) หรือ EIC ระบุว่า จากกรณีที่เกิดกระแสข่าวลือเกี่ยวกับ นายบี เตชะอุบล ผู้ถือหุ้นรายใหญ่ของ EIC เตรียมซื้อหุ้น EIC ทั้งหมดจากที่ถืออยู่ 30% โดยประกาศทำ tender offer 100% ที่ราคาไม่ต่ำกว่า 4 บาทนั้น บริษัทชี้แจงว่าข่าวดังกล่าวไม่เป็นความจริง บริษัทมิได้มีการดำเนินการใดๆ ตามที่ปรากฏในข่าว
ทั้งนี้ หากบริษัทจะมีการดำเนินการใด ๆ ที่เป็นสาระสำคัญ บริษัทจะปฏิบัติตามกฎระเบียบและแจ้งต่อตลาดหลักทรัพย์แห่งประเทศไทย เพื่อเผยแพร่ข้อมูลให้นักลงทุนทราบต่อไป